Keskustelu:Huittinen

message: Hyvät sivun muokkaajat
Saanen kohteliammin huomauttaa ruotsinkielen oikein kirjoituksesta. Huittinen on ruotsiksi Vittis. Vanhoja muotoja Hvittis tai Hwittis ei tule käyttää muuta kuin puhuttaessa nimistön historiasta. Se onkin sitten varsin mielenkiintoinen keskustelun aihe Huittisten osalta. 
Olen vuosien varrella tietyin väliajoin joutunut korjaamaan täältä joidenkin ihmisten väenvängällä tuputtamaa Hvittis-muotoa. Emmehän me suomeksikaan käytä po. kaupungista vanhentuneita nimiä...
KSN –Kommentin jätti 82.181.91.115 (keskustelu)  30. toukokuuta 2007 kello 00.33

message: Huittisten kunnanvaltuusto on 35 paikkainen sivun 27 sijaan.
https://tulospalvelu.vaalit.fi/KV-2021/fi/kutulos_102.html –Kommentin jätti 86.115.31.91 (keskustelu) 8. lokakuuta 2022 kello 13.15
replies: text: Niinpä näytti olevan, korjasin valtuuston koon.--Pahkiqaz (keskustelu) 8. lokakuuta 2022 kello 16.12 (EEST)
thread_title:  Huittisten kunnanvaltuuston paikkaluku 

message: Ehdotan lupaavaksi artikkeliksi. Ei mielestäni täytä vielä Hyvän kriteerejä. --HenriHa (keskustelu) 28. joulukuuta 2022 kello 23.21 (EET)
replies: text: Ei lupaavankaan, koska lähteettömiä kohtia on aika paljon. --Kärrmes (keskustelu) 29. joulukuuta 2022 kello 15.53 (EET)
replies: text: : Lisäsin lähteitä. --HenriHa (keskustelu) 29. joulukuuta 2022 kello 17.04 (EET)

text: Puoliksi vain luetteloita, mikä on kunta-artikkelien perisynti. Historiassa ei ole tapahtunut mitään sataan vuoteen? Johdannon toinen kappale on lähinnä kuntarajojen siirtelyä, ei tässä laajudessa johdannon asia. Siirrettävä muualle. --PtG (keskustelu) 31. joulukuuta 2022 kello 19.17 (EET)
replies: text: :Laajensin artikkelia erityisesti Historia -osuudesta ja jatkoin lähteiden lisäämistä. --HenriHa (keskustelu) 4. tammikuuta 2023 kello 14.26 (EET)

text: :Poistit Mandinpäivät -osuuden. Itse olisin tulkinnut sen merkittäväksi, sillä se on saanut ainoana aiheena oman alaotsikon Huittisten sivujen historiaosuudessa. Mutta, jos olet sitä mieltä että se ei ole merkittävä tästä huolimatta, niin en ala väittelemään tästä. --HenriHa (keskustelu) 6. tammikuuta 2023 kello 10.10 (EET)
replies: text: ::Miksi se on merkittävä? Miten se vaikutti Huittisten historiaan? Muutaman kerran järjestetyn seminaarin nostaminen käytännössä viimeisen 50 vuoden ajalta ainoaksi tapahtuneeksi asiaksi (kuntaliitosten ohella) kuulostaa hieman jännältä. Huittisten sivuilla varmaan on esillä, koska siellä oli esillä niitä sivuston otsikon vaikuttajia ja sitä järjesti alkuun Huittisten kaupungin kulttuuritoimi. Jos tässä artikkelissa kerrottaisiin Huittisten kulttuurista jotain, niin siellä asia voitaisiin ehkä mainita, koska näyttäisi syntyneen myös jotain kulttuuriteoksia. Missä muuten on kulttuuri? Huittislaiset kirjailijat, nykyiset tapahtumat ja museot sekä muut kulttuurirakennukset. --PtG (keskustelu) 6. tammikuuta 2023 kello 23.05 (EET)
replies: text: :::Voisin lisätä kappaleen kulttuurista. Ja itselleni ei ollut tullut mieleen tuo, että se oli saanut oman alaotsikon tuon takia. --HenriHa (keskustelu) 7. tammikuuta 2023 kello 07.42 (EET)
replies: text: :::: Artikkelin pohjatöissä on vielä tekemistä. Lähteistykseen voisi lisätä teoksen Suomalainen paikannimikirjan kuvausta paikannimen Huittinen mahdollisista taustoista (s.85). WSOY:n vuonna 1968 julkaisemaa Suomenmaa-teossarjaa (Suomenmaa 2: maantieteellis-yhteiskunnallinen tieto- ja hakuteos) uudempi Suomen kuntien yleiskuva löytyy teossarjasta Finlandia: Otavan iso maammekirja (Finlandia: Otavan iso maammekirja. 2, Varsinais-Suomi, Satakunta, Ahvenanmaa. Helsinki: Otava, 1984). Teoksen kakkososan sivuilla 70-73 on aiheena Huittinen ja sivuilla 344-345 nykyisin Huittisiin kuuluva Vampula; molemmista löytyisi tekstiin oleellista lisättävää. Tuosta teossarjasta löytyy pari lainakappaletta esimerkiksi Helmet-kirjastoista (itselleni hankin tämän kirjasarjan nettihuutokaupasta joku vuosi sitten fiwikin patsasprojektin ja muistiorganisaatioiden dokumentoinnin tueksi). Huittisten kaupungin verkkosivulla"Historiatietoja ja vaikuttajia" on myös sisältöä, jota voisi käyttää Historia-osuudessa. Sen samoin kuin Suomalaisen paikannimikirjan mukaan maininta Huittisten pitäjästä löytyy jo vuodelta 1366. Osan kuntaan liittyvistä merkkihenkilöistä voi lähteistää samaisen verkkosivun perusteella. Itse näkisin lähteistämättömän tai puutteellisesti lähteistetyn "tunnettuja paikkakunnan henkilöitä" -osuuden mieluummin erillisartikkelissa kuin lupaavaksi pyrkivissä artikkeleissa. Lähteistämättömiä väitteitä ei laatuluokitelluissa artikkeleissa tulisi juurikaan olla; nämä kunnan "tunnetut nimet" ovat monessa artikkelissa ehkä se heikoin lenkki. Mielestäni kyläluettelot sopivat loogisesti Väestö-osioon Taajamat-väliotsikon kaltaiseksi väliotsikoksi; mutta tältä osin artikkeleita voi organioida toki toisinkin. Kylät-osio olisi silti lähteistettävä eli kerrottava millä perusteella ja milloin kyliä on listattu. Kulttuurin keskeinen vaalija ja toimija esimerkiksi asiakasmäärällä mitattuna on useimmissa Suomen kunnissa kunnankirjasto/kaupunginkirjasto. Toistaiseksi Satakirjastot-kirjastokimppaan kuuluvasta Huittisten kaupunginkirjastosta (1) tai sen toimipisteistä (Huittisten pääkirjasto, 1, Huittisten pääkirjasto, 2 ja Vampulan kirjasto) ei vielä ole edes mainintaa. Toivoisin mainintaa ja linkitystä Huittinen-artikkelin Kulttuuri-osioon. Kulttuuriosiosta uupuvat Huittisten Vampulan pitäjän kulttuuriin liittyvänä esimerkiksi Vampulan kotiseutumuseo, josta olisi Commonsissa kuvitustakin Huittisten museon tavoin. Kuvitusta voisi kehittää muutenkin: esimerkiksi jonkun koulun kuvan voisi laittaa oppilaitosluettelon viereen. Huittisten kirkon kuva kuuluu pikemmin Seurakunnat-osioon kuin etäisyyksiä Huittisista listauksen viereen. Vampulan kirkon kuvan voisi myös lisätä kuvitukseksi vaikkapa gallery-tyyppisellä lähestymisellä. --Paju (keskustelu) 9. tammikuuta 2023 kello 15.53 (EET)
replies: text: :::::Laitoin kirjaston palveluihin, sillä artikkelimallin mukaan se kuuluu sinne. --HenriHa (keskustelu) 10. tammikuuta 2023 kello 17.10 (EET)

text: :::::Saan nuo kirjat todennäköisesti ensi viikolla, joten silloin pääsen lisäämään sisältöä tehokkaammin. --HenriHa (keskustelu) 17. tammikuuta 2023 kello 15.46 (EET)

text: :::: Vilkuilin sisältöä ja täydensin edelle sivunumerot Finlandia Otavan isosta maammekirja 2:sta. --Paju (keskustelu) 9. tammikuuta 2023 kello 22.09 (EET)
Arkistoin arvioinnin hylättynä 14. helmikuuta, ellei siihen mennessä löydy kannatavaa konsensusta. --HenriHa (keskustelu) 7. helmikuuta 2023 kello 20.26 (EET)
</div>
thread_title:  Laatuarviointi 

message: Yritin artikkelia lupaavaksi, mutta kannatausta ei löytynyt. Tavoitteeni olisi saada artikkeli joko lupaavaksi tai hyväksi. Toivoisin muilta käyttäjiltä yhteistyötä artikkelin kehittämiseen ja totta kai jatkan itsekin artikkelin korjailua saamieni ehdotusten mukaan eli tällä hetkellä lähinnä lähteistyksen kanssa. --HenriHa (keskustelu) 17. helmikuuta 2023 kello 11.41 (EET)
replies: text: Arkistoin vertaisarvioinnin 16. maaliskuuta, jos siihen mennessä ei tule kommentteja. --HenriHa (keskustelu) 2. maaliskuuta 2023 kello 14.56 (EET)

text: Ihan hyvältä näyttää. Lähdeviitteistys näyttää olevan hyvällä mallilla, sitten kun se on valmis niin voisi mennä lupaavaksi. Aika suppea paikkakunta-artikkeliksi, eli se tulee vaikeudeksi jos lupaavasta ylöspäin haluaa. Tässä tapauksessa voisi olla selkeintä ja näköjään myös artikkelimalli sitä suosittelee: luontaiselta jäsentelyltä tuntuisi yhdistää osiot "Asuminen", "Väestönkehitys" ja "Seurakunnat" yhdeksi Väestö-osioksi, jossa olisi näitä kaikkia ja sitten vaikka kielisuhde ja ikärakenne. Historia-osiossa on pari aika epämääräistä lausetta: "Huittisten keskustaajama Lauttakylä muodostui Lounais-Suomen tärkeimmäksi maaliikenteen solmukohdaksi jo kauan ennen autojen aikakautta. Rautatiet olivat kaukana eivätkä vesireitit olleet kulkukelpoisia pitkillä matkoilla." Eli mistä ajasta puhutaan? Joskus joka on ollut kauan ennen autoja mutta jolloin oli jossain jo rautateitä. Ajoitusta mukaan. Ja lähihistoriaa on aina vaikea kirjoittaa, mutta olisi hyvä todeta jotain myös viimeisen 50 vuoden ajan historiasta. Historia-osiossa voisi mainita myös Huittisten meijerikahakan ja jos vuosista 1917–1918 löytyy muuta mielenkiintoista. Kulttuuri-osioon olisi myös mukava saada jotain täytettä: jos vaikka katsoo Museoviraston RKY-tietokannasta, niin Huittisten kunnassa näyttäisi olevan neljä valtakunnallisesti merkittävää rakennettua kulttuuriympäristökohdetta, niistä voisi kertoa. Miten paikkakunnalla muistetaan Risto Rytiä? Monelle "hullu mies Huittisista" on tunnetuimpia asioita, joita paikkakunnasta tulee mieleen, mistä siinä on kyse ja mitä siitä voisi sanoa? Maantiede-osiossa voisi olla jotain kasvillisuudesta ja eläimistöstä tms. Kansallispuiston lisäksi Natura-alueet voisi mainita. Artikkelimme mukaan yksi valtakunnallisesti arvokas maisema-alue on Huittisten alueella, sen voisi mainita. Ja kylille pitäisi olla jokin kokoomalähde, vaikka sitten kiinteistörekisterin kylät jos ei muuta löydä. Ovatko kaikki kyliä vai onko seassa kulmakuntiakin? Listassa on erillinen kirkonkylä, mutta muualla Wikipediassa siitä ei kerrota vaan kirkko sijoitetaan Lauttakylään. Toivottavasti näistä ajatuksista ja kysymyksistä on hyötyä artikkelin kehittämisessä. – Kuohatti 2. maaliskuuta 2023 kello 16.06 (EET)
replies: text: :Vähän koetin siistiä artikkelia ja kirjoitin kylä-osuuden uusiksi maarekisterin avulla. Artikkelin johdannossa ei tarvitsisi olla lähteitä, ja sieltä löytyvät tiedot tulisi olla leipätekstissä. Urheilu-osiosta itsestään ei käy ilmi, miksi kyseisiä henkilöitä luetellaan siinä. En ole muissa kunta-artikkeleissa törmännyt mainintoihin urheilijoista tuossa osuudessa, mutta maa-artikkeleissa toisinaan olen, joten en vastusta. Enemmän juttua urheiluseuroista ja liikuntapaikoista voisi olla. --Vnnen (keskustelu) 3. maaliskuuta 2023 kello 20.11 (EET)

text: :Artikkeli vielä kaipaa hieman lähteitä. Sen jälkeen menee heittämällä lupaavaksi ja tästä hieman laajentaen hyväksi. Kulttuuriosioon voisi lisätä vielä esim. vuosittaisia tapahtumia, jos Huittisissa on sellaisia. Maantiede kaipaisi laajennusta, mutta lähteitä on varmasti vaikea löytää. Historiaa voisi aina kirjoittaa lisää. --Vnnen (keskustelu) 5. maaliskuuta 2023 kello 22.37 (EET)
replies: text: ::Lisään tietoa, kun löydän lähteitä. Ensi viikolla olisi tarkoitus vierailla kirjastossa, jos sieltä löytyisi jotain. Netistä ei enää tunnu löytyvän ainakaan kovin helposti. --HenriHa (keskustelu) 8. maaliskuuta 2023 kello 10.11 (EET)
replies: text: :::Jos suositeltu-tasoa lähdet tavoittelemaan, niin edellä mainitut asiat särmäksi. Lisäksi historiaa ja kunnallishallintoa voisi laajentaa (katso vaikka Turku ja Helsinki). Kunnan liikuntapalveluista, pelastuslaitoksesta ja merkittävästä infrasta (vesi, jätevesi, energia) saisi olla jotain. Onko kaupunkikuvasta kerrottavaa? Mistä tulee nimi Huittinen/Vittis? Mutta kaiken kaikkiaan sanoisin että liki HA-tasoa tämä kohta on. --Vnnen (keskustelu) 17. maaliskuuta 2023 kello 13.51 (EET)
replies: text: ::::En näillä näkymin tavoittele suositeltua, mutta ei sitä koskaan tiedä. Artikkelin parantaminen muuttuu koko ajan vaikeammaksi laadun parantuessa, eikä itselläni riitä kyvyt sen parantamiseen suositelluksi asti. Näillä näkymin laitan artikkelin uuteen laatuarviointiin tämän kuun aikana, kunhan ehdin vielä hieman parantaa sitä ensin. --HenriHa (keskustelu) 21. maaliskuuta 2023 kello 22.44 (EET)
</div>
thread_title:  Arkistoitu vertaisarviointi 

message: Artikkelin laatu on parantunut merkittävästi edellisen laatuarvioinnin päättymisen jälkeen, joten ehdotan nyt hyväksi artikkeliksi. Mikäli yhteisön mielestä ei vielä ole hyvä, niin toivon yhteistyötä artikkelin parantamiseen. --HenriHa (keskustelu) 29. maaliskuuta 2023 kello 11.19 (EEST)
replies: text: En tiedä, kuinka paljon näiltä HA-tasolla vaaditaan, mutta kirjalähteiden merkitsemistä voisi parantaa. Kirjat, joista on käytetty lähteenä useita sivuja, tulisi listata Lähteet-otsikon alle ja sitten merkitä tekstiin lyhyempiä viitteitä. Mallia voi katsoa vaikka tällä hetkellä vertaisarvioinnissa olevasta artikkelista Grace Kelly#Lähteet. --Kärrmes (keskustelu) 29. maaliskuuta 2023 kello 11.28 (EEST)
Aivan, tämä on jäänyt kommentoimatta. Erinomainen lähteistys. Kuvitusta voisi olla enemmän. Kannatan hyväksi artikkeliksi. --Vnnen (keskustelu) 24. toukokuuta 2023 kello 19.49 (EEST)

text: Kannatan myös. Ainscept (keskustelu) 29. toukokuuta 2023 kello 10.31 (EEST)
Arkistoin ja merkkaan hyväksi. --HenriHa (keskustelu) 1. kesäkuuta 2023 kello 14.36 (EEST)
</div>
thread_title:  Laatuarviointi 2 

message: Olisiko Huittisten historiasta hyvä kirjoittaa oma artikkeli? Siitä löytyisi varmasti enemmän tietoa kuin nykyinen artikkeli kertoo.93.106.13.205 14. kesäkuuta 2023 kello 18.56 (EEST)
thread_title:  Historia